Агенција за идентификационa документa, евиденцију и размјену података Босне и Херцеговине (IDDEEA) је основана Законом о Агенцији у јуну 2008. године („Службени гласник БиХ" број 56/08).

IDDEEA је надлежна за доношење стандарде из области идентификационих докумената, администрацију и одржавање сервера на којима се налазе подаци из централних евиденција, хостовање апликација путем којих надлежни органи воде управне поступке око издавања личних докумената, одржавање мреже за пренос података између институција са свих нивоа власти и персонализацију (штампање) личних докумената.

**Личнa документa** у складу са законским прописима **издају надлежнa министарства унутрашњих послова (МУП-ови)**, у Републици Српској МУП Републике Српске, у Федерацији кантонални МУП-ови, а у Брчком Јавни регистар Брчко дистрикта.

Захтјеви за издавање докумената подносе се у организационим јединицама МУП-ова у мјесту пребивалишта.